2007D0250 — SL — 01.05.2009 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA SVETA z dne 16. aprila 2007 o dovoljenju Združenemu kraljestvu, da uvede posebni ukrep z odstopanjem od člena 193 Direktive Sveta 2006/112/ES o skupnem sistemu davka na dodano vrednost (2007/250/ES) (UL L 109, 26.4.2007, p.42)

spremenjena z:









▼B

ODLOČBA SVETA

z dne 16. aprila 2007

o dovoljenju Združenemu kraljestvu, da uvede posebni ukrep z odstopanjem od člena 193 Direktive Sveta 2006/112/ES o skupnem sistemu davka na dodano vrednost

(2007/250/ES)







SVET EVROPSKE UNIJE JE – ob upoštevanju Pogodbe o ustanovitvi Evropske skupnosti, ob upoštevanju Direktive Sveta 2006/112/ES z dne 28. novembra 2006 o skupnem sistemu davka na dodano vrednost ( 1 ) in zlasti člena 395(1) Direktive, ob upoštevanju predloga Komisije, ob upoštevanju naslednjega: (1) V pismu, ki ga je generalni sekretariat Komisije prejel 10. februarja 2006, je Združeno kraljestvo zaprosilo za dovoljenje za uvedbo posebnega ukrepa z odstopanjem od člena 21(1)(a) Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero ( 2 ). (2) V skladu s členom 27(2) Direktive 77/388/EGS je Komisija z dopisom z dne 18. julija 2006 obvestila druge države članice o zahtevku Združenega kraljestva. Z dopisom z dne 19. julija 2006 je Komisija uradno obvestila Združeno kraljestvo, da ima na voljo vse informacije, potrebne za oceno prošnje. (3) Direktiva 77/388/EGS je bila preoblikovana in razveljavljena z Direktivo 2006/112/ES. Sklicevanja na določbe prve direktive je treba razumeti kot sklicevanja na slednjo direktivo. (4) Oseba, ki je zavezana k plačilu davka na dodano vrednost (DDV) v skladu s členom 193 Direktive Sveta 2006/112/ES, je davčni zavezanec, ki dobavi blago. Namen odstopanja, za katerega je zaprosilo Združeno kraljestvo, je naložiti to obveznost davčnemu zavezancu, ki prejme dobavo, vendar samo pod določenimi pogoji in izključno v primeru mobilnih telefonov in računalniških čipov/mikroprocesorjev. (5) V tem sektorju številni trgovci utajijo davek, saj po prodaji proizvoda davčnim organom ne plačajo DDV. Njihovi kupci pa so kljub temu upravičeni do davčne olajšave, ker imajo veljaven račun. V najnasilnejši obliki te davčne utaje se isto blago po shemi „vrtiljaka“ dobavi večkrat brez plačila DDV davčnim organom. Odstopanje bi izničilo možnost za tovrstne davčne utaje, saj bi se v skladu z njim določilo, da je v teh primerih oseba, ki mora plačati DDV, oseba, ki se ji blago dobavi. Vendar pa to ne bi vplivalo na znesek DDV. (6) Da se zagotovi učinkovanje odstopanja in prepreči prenos davčnih utaj na druge proizvode ali v smeri prodaje na drobno, mora Združeno kraljestvo uvesti primerni nadzor in obveznost poročanja. Komisijo je treba obvestiti o sprejetih posebnih ukrepih in nadzoru ter splošni oceni učinkovanja odstopanja. (7) Ukrep je sorazmeren z želenimi cilji, saj se ga ne namerava uporabljati na splošno, temveč samo v posebnem sektorju z visoko stopnjo tveganja, ki zajema nekatere podrobno določene proizvode, pri katerih sta obseg in velikost davčnih utaj povzročila znatne davčne izgube. Ker je sektor majhen, se odstopanje prav tako ne šteje kot enako splošnemu ukrepu. (8) Dovoljenje mora veljati le za kratko obdobje, saj je nemogoče zagotoviti, da bodo cilji ukrepa tudi doseženi, niti ni predhodno mogoče oceniti vpliva ukrepa na delovanje sistema DDV v Združenem kraljestvu in drugih državah članicah. Nadalje bo treba temeljito oceniti vpliv ukrepa in njegovega izvajanja na delovanje notranjega trga. (9) Odstopanje nima negativnega učinka na lastna sredstva Skupnosti iz DDV – ob upoštevanju naslednjega: SPREJEL NASLEDNJO ODLOČBO:







Člen 1

Z odstopanjem od člena 193 Direktive Sveta 2006/112/ES se Združenemu kraljestvu dovoli, da kot osebo, ki je zavezana k plačilu davka na dodano vrednost (DDV), določi davčnega zavezanca, kateremu se dobavi naslednje blago:

1. mobilni telefoni, ki so naprave, narejene ali prilagojene za uporabo v povezavi z licenčnim omrežjem in delujejo na posebnih frekvencah, če so namenjene drugi uporabi ali ne;

2. naprave z integriranimi vezji, kot so mikroprocesorji in centralne procesne enote, v stanju preden se vstavijo v proizvod za končnega uporabnika.

Odstopanje se uporablja v zvezi z dobavo blaga, za katero je obdavčeni znesek enak ali večji kot 5 000 GBP.

Člen 2

Kot pogoj za odstopanje iz člena 1 Združeno kraljestvo uvede primeren in učinkovit nadzor ter obveznost poročanja za davčne zavezance, ki dobavljajo blago, za katero se v skladu s to odločbo uporablja obrnjena obveznost.

Člen 3

Združeno kraljestvo obvesti Komisijo, v katerem pogledu je sprejela ukrepe iz členov 1 in 2, in do 31. marca 2009 Komisiji predloži poročilo o splošni oceni učinkovanja zadevnih ukrepov, zlasti kar zadeva učinkovitost ukrepa, in vse dokaze o prenosu utaje davkov na druge proizvode ali na raven maloprodaje.

▼M1

Člen 4

Ta odločba preneha veljati 30. aprila 2011.

▼B

Člen 5

Ta odločba je naslovljena na Združeno kraljestvo Velike Britanije in Severne Irske.